Οι Δέκα Εντολές (ταινία, 1956)

Το Οι Δέκα Εντολές είναι έγχρωμη αμερικανική θρησκευτική επική ταινία του 1956, σε παραγωγή και σκηνοθεσία Σέσιλ Ντε Μιλ, γυρισμένο σε VistaVision (και με τη μέθοδο Technicolor). Η διανομή έγινε από την Paramount Pictures. Η ταινία αναφέρεται στη βιβλική ιστορία της ζωής του Μωυσή, αλλά και πώς έλαβε τις Δέκα Εντολές από τον Θεό, στο Όρος Σινά. Πρωταγωνιστής στην ταινία είναι ο Τσάρλτον Ίστον (ως Μωυσής). Παίζουν επίσης οι Γιουλ Μπρίνερ (ως Ραμσής), Αν Μπάξτερ (ως Νεφερτίτη), Έντουαρντ Ρόμπινσον (ως Δαθάν), Ιβόν ντε Κάρλο (ως Σεπφώρα) κ.ά. Η ταινία διαδραματίζεται στην Αίγυπτο και στο Όρος Σινά, αλλά και στη Χερσόνησο του Σινά, με την ταινία να αποτελεί την τελευταία του Ντε Μιλ πριν τον θάνατό του το 1959, αλλά και την πιο επιτυχημένη του. Η ταινία, εν μέρει, βασίζεται στην παλαιότερη βωβή ομώνυμη ταινία, παραγωγής 1923, επίσης του Ντε Μιλ και κατέχει ένα από τα μεγαλύτερα σκηνικά ταινιών, που υπήρξαν ποτέ. Κατά την ημερομηνία κυκλοφορίας της, ήτοι 8 Νοεμβρίου του 1956, ήταν η ακριβότερη ταινία που γυρίστηκε ποτέ.

 Το 1957 η ταινία ήταν υποψήφια για επτά Όσκαρ, συμπεριλαμβανομένου και αυτό της Καλύτερης ταινίας, και τελικώς έλαβε το Όσκαρ των Καλύτερων Οπτικών Εφέ. Ο Τσάρλτον Ίστον ήταν, επίσης, υποψήφιος για Χρυσή Σφαίρα Α' Ανδρικού Ρόλου (δραματικές ταινίες). Από την άλλη ο Γιουλ Μπρίνερ βραβεύθηκε με το National Board of Review Award for Best Actor. Η ταινία είναι μία από τις πιο επιτυχημένες εμπορικά ταινία όλων των εποχών, με την πρώτη προβολή να φθάνει σε εισπράξεις τα 122,7 εκατομμύρια δολάρια. Είναι η πιο επιτυχημένη στη σχετική λίστα στις ταινίες του 1956 και η δεύτερη πιο επιτυχημένη της δεκαετίας του 1950, πίσω μόνο από το Μπεν Χουρ του 1959, που η αρχική του προβολή έφτασε σε εισπράξεις τα 146,9 εκατομμύρια δολάρια. Βάσει του Βιβλίο Γκίνες, οι Οι Δέκα Εντολές είναι μέσα στις επτά πιο επιτυχημένες ταινίες όλων των εποχών, εάν η λίστα εξεταστεί κατά αναλογίαν με την τότε και τη σημερινή νομισματική αξία. Το 1999 η ταινία επελέγη για το Εθνικό Μητρώο Κινηματογράφου από τη Βιβλιοθήκη του Κογκρέσου, καθώς κρίθηκε πολιτιστικά, ιστορικά και αισθητικά σημαντική. Τον Ιούνιο του 2008, το Αμερικανικό Ινστιτούτο Κινηματογράφου έφερε στη δημοσιότητα την Top Ten (Κορυφαία Δέκα) λίστα του, η οποία είχε τις δέκα καλύτερες ταινίες σε δέκα διαφορετικά είδη, μετά από ψηφοφορία όπου συμμετείχαν 1.500 άνθρωποι από σχετική κοινότητα. Η ταινία βγήκε δέκατη στις δέκα καλύτερες του είδους Επικές. Birchard, Robert (2004). Cecil B. DeMille's Hollywood. University Press of Kentucky. ISBN 0813123240. Block, Alex Ben· Wilson, Lucy Autrey, επιμ. (2010). George Lucas's Blockbusting: A Decade-by-Decade Survey of Timeless Movies Including Untold Secrets of Their Financial and Cultural Success. HarperCollins. ISBN 9780061963452. DeMille, Cecil B. (1959). The Autobiography of Cecil B. DeMille. Prentice Hall. ISBN 0824057570. Eyman, Scott (2010). Empire of Dreams: The Epic Life of Cecil B. DeMille. Simon & Schuster. ISBN 1439180415. Hall, Sheldon· Neale, Stephen (2010). Epics, spectacles, and blockbusters: a Hollywood history. Wayne State University Press. ISBN 978-0-8143-3008-1. Louvish, Simon (2008). Cecil B. DeMille: A Life in Art. Macmillan Publishers. ISBN 0312377339. Noerdlinger, Henry (1956). Moses and Egypt. University of Southern California Press. ISBN 1258130270. Orrison, Katherine (1999). Written in Stone: Making Cecil B. DeMille's The Ten Commandments. Vestal Press. ISBN 1461734819. Henry S. Noerdlinger: Moses and Egypt. The Documentation to the Motion Picture The Ten Commandments, 1956, University of Southern California press, Los Angeles. Baxter, Anne (1976). Intermission: A True Story. Ballantine Books. ISBN 0-345-25773-1. Reid, John Howard (2013). Big Screen Bible Lore. Raleigh, North Carolina: Lulu Books. σελ. 144. ISBN 978-1304300300. Reid, John Howard (2006). Hollywood Classics Title Index to All Movies Reviewed in Books 1–24. Raleigh, North Carolina: Lulu Books. σελ. 315. ISBN 978-0557720866. Wilcoxon, Henry· Orrison, Katherine (1991). Lionheart in Hollywood: the autobiography of Henry Wilcoxon. Metuchen, NJ and London: The Scarecrow Press, Inc. ISBN 978-0-8108-2476-8. Επίσημος ιστότοπος The Ten Commandments στην IMDb The Ten Commandments στο Box Office Mojo The Ten Commandments στο Rotten Tomatoes Production design drawings for THE TEN COMMANDMENTS, Margaret Herrick Library, Academy of Motion Picture Arts and Sciences Costume design drawings for THE TEN COMMANDMENTS, Margaret Herrick Library, Academy of Motion Picture Arts and Sciences